TANG U 
JISU KHRIST 
UBA PYNIM 


Kan kha ïa u khun shynrang, bad men khot kyrteng ïa u, U Jisu, naba 
un pyllait im ïa la ki briew na ki pop jong ki. Mathaios 1:21 


Naba u Blei u la ieit katta katta ia ka pyrthei, ba u la aiti noh ia la u 
khun ba la kha marwei, ba uno uno ruh uba ngeit ha u un ym jot 
noh, hynrei un ioh ka jingim bymjukut. loannis 3:16 


U Jisu u ong ha u, Nga long kata ka lynti, bad ka jingshisha, bad ka 
jingim. Ym don uba wan ha U Kpa, hynrei tang da nga. loannis 14:6 


Naba ym don kawei pat ka kyrteng hapoh ka bneng kaba la ai 
hapdeng ki briew, da kaba dei ban pynim ia ngi. Ki Kam 4:12 


Naba nyngkong eh nga la aiti ha phi ia kata kaba nga ruh nga la 
pdiang, ba U Khrist U la iap na ka bynta ki pop jong ngi katba kum ki 
jingthoh; bad ba la tep ia u, bad ba la pynmihpat ia u ha ka sngi 
kaba lai katba kum ki jingthoh bakhuid: 


ka jingmap ia ki pop jong ngi, katba kum ka 
jingkynrei ka jingaiei jong u. Ephesos 1:7 


1 Korinth 15:3-4 W + 
Ha uba ngi don ka jingsiewspah da ka snam jong u, 


And the gospel must first be published 
among all nations. MARK 13:10 


Don saw tylli ki jingshisha kiba ngi dei ban sngewthuh pura: 

1. U Blei U ieit eh ia phi. 

U kwah ba phin ioh ia ka jingim bymjukut ha bneng lem bad U. 
Naba u Blei u la ieit katta katta ia ka pyrthei, ba u la aiti noh ia la u 
khun ba la kha marwei, ba uno uno ruh uba ngeit ha u un ym jot 
noh, hynrei un ioh ka jingim bymjukut. loannis 3:16 

U kwah ba phin ioh ia ka jingim kaba dap bad kaba don jingmut 
bad U. 

U nongtuh u wan ban tuh bad ban pyniap bad ban pynjot. Nga la 
wan khnang ba kin ioh ka jingim, bad ba kin ioh kyrhai ia ka. 
loannis 10:10 


Wat hapdeng kane, bun ki briew kim ju mad ia ka jingim kaba don 
jingmut bad kim thikna la ki don ne em ia ka jingim bymjukut 
namar... 

2. U briew u long uba pop da ka jinglong tynrai. Dei na kata ka daw 
ba u la shah pyniakhlad na U Blei. 

Baroh ki la leh pop. 

Namar baroh ki la leh pop, bad ki la duh ia ka burom U Blei; 

Rom 3:23 

Namar ka jingieit pisa ka long ka tynrai jong ki jingsniew baroh... 
1 Timothi 6:10 

Ka bainong jong ka pop ka long ka jingiap. 

Namar ka bainong ka pop ka long ka jingiap... Rom 6:23 


Ka Baibl ka batai bniah ia ar jait ki jingiap: 

e Ka jingiap ha ka met. 

Bad kumba la buh ia ki briew ban iap tang shisien, bad hadien kane 
ka jingbishar: Hebru 9:27 

e Ka jingiap ba kynja mynsiem ne ka jingpyniakhlad bymjukut na U 
Blei ha dujok . 

Hynrei kiba sheptieng, bad ki bym ngeit, bad kiba ijli, bad ki 
nongpyniap briew, bad ki nongkhaii, bad ki nongleh byrtong, bad ki 
nongmane bleithaw, bad kiba lamler baroh, kin ioh ia la ka bynta 
ha kata ka pung kaba thang da ka ding bad u kyndok: kata ka long 
kata ka jingiap kaba ar. Jingpynpaw 21:8 


Lada u briew u iakhlad noh na U Blei namar ka pop jong u, kaei 
ka lad ban weng ia kane ka jingeh? Ngi ju pyrkhat ba ki lad ki 
lynti ki long: ka niam, ki kam babha, bad ka akor babha. Hynrei 
ka don tang kawei ka jingpynbeit na U Blei. 

3. U Jisu Khrist U long tang ma U ka lynti sha bneng. 

Kane ka dei ka jingpynbna U Blei. 

U Jisu u ong ha u, Nga long kata ka lynti, bad ka jingshisha, bad 
ka jingim. Ym don uba wan sha U Blei uba U Kpa, hynrei tang da 
nga. loannis 14:6 


U la siew ia ka jingpynshitom kaba pura na ka bynta ki pop jong 
ngi. 

Namar U Khrist ruh u la shah shitom shisien na ka bynta ki pop, u 
bahok na ka bynta ki bym hok, khnang ba un ioh ialam ia ngi sha 
U Blei, haba la pyniap ia u ha ka doh, hynrei la pynim ia u da ka 
mynsiem: 1 Petros 3:18 

Ha uba ngi don ka jingsiewspah da ka snam jong u, ka jingmap ia 
ki pop jong ngi, katba kum ka jingkynrei ka jingaiei jong u. 
Ephesos 1:7 

U don ka jingkular ia ka jingim bymjukut. 

Uta uba ngeit ha U Khun u don ka jingim bymjukut. Bad uta ubym 
ngeit ia u khun un ym iohi ia ka jingim; hinrei ka jingbitar U Blei 
ka iaisah halor jong u. loannis 3:36 

Namar ka bainong jong ka pop ka long ka jingiap; hynrei ka jingai 
U Blei ka long ka jingim bymjukut da U Jisu Khrist uba U Trai jong 
ngi. Rom 6:23 


4. Ngi donkam ban ngeit ha U Jisu Khrist ban ioh jingpynim. 

Ka jingpynim jong ngi ka long namar ka jingaiei U Blei Iyngba ka 
jingngeit ha U Jisu Khrist. 

Namar da ka jingaiei la pynim ia phi da ka jingngeit; bad kata ym 
na phi hi: ka long ka jingai U Blei: ym na ki jingleh, ba uno uno 
ruh un ym sngew sarong. Ephesos 2:8-9 

Naba uno uno ruh uban khot kyrpad ïa ka kyrteng U Trai un ïoh 
jingpynim. Ki Rom 10:13 


Ka Jingduwai jong u nongpop 

To duwai ia kane da ka jingngeit: 

Trai Jisu, khublei shibun eh ba phi ieid ia nga. Nga phla ba nga long 
u nongpop bad nga pan map na phi. Khublei ia ka jingiap jong me 
halor ka diengphna, ka jingtep, bad ka jingmihpat ban siew ia ki 
pop jong nga baroh. Nga shaniah ha me kum U Trai bad U 
Nongpynim jong nga. Nga pdiang ia ka jingai jong phi ka jingim 
bymjukut bad nga aiti ia la ka jingim ha phi. larap ia nga ban 
kohnguh ia ki hukum jong me baroh bad ban long uba sngewbha ha 
khmat jong me. Amen. 


Lada phi la shaniah ha U Jisu Khrist, kine harum ki la jia ha phi: 

e Mynta, ngi don ka jingim bymjukut bad U Blei. 

Kane ka long ka mon jong uta uba la phah ïa nga, ba uno uno ruh 
uba ïohi ïa U Khun bad uba ngeit ha u un ïoh ïa ka jingim bymjukut, 
bad ngan pynmihpat ïa u ha ka sngi kaba khadduh. loannis 6:40 

e la ki pop jong phi baroh la siew bad la map. 

(ka mynnor, ka mynta, ka lawei) 

Hynrei U Jisu, haba u la lah ainguh ïa kawei ka jingknia na ka bynta 
ki pop junom, u la shong sha ka kti kamon U Blei; Ki Hebru 10:12 

e U long u jingthaw bathymmai ha khmat U Blei. Ka dei ka 
jingsdang jong ka jingim thymmai jong phi. 

Namar kata lada uno uno ruh u long ha U Khrist, u long u jingthaw 
bathymmai; ha khmih kiei kiei baroh ki la jia long kiba thymmai. 2 
Korinth 5:17 

e U la long u khun jong U Blei. 

Hynrei kat kiba la pdiang ia u, ha kita u la ai bor ban long ki khun U 
Blei, kata ha kita kiba ngeit ha ka kyrteng jong u: loannis 1:12 


Ki kam babha kim long ka lad ia ngi ban ioh jingpynim, hynrei ki 
long ki jingpynshisha ne u soh jong ka jingpynim jong ngi. 

Namar ngi long ka jingthaw jong u, ba la thaw ha U Khrist Jisu ia ki 
jingleh babha, ia kiba U Blei u la khreh lypa ba ngin iaid ha ki. 
Ephesos 2:10 

U blei un kyrkhu ia phi! 


